cyanic-selkie/wikianc huggingface dataset:
Testudo et lepus
Versio fabulae
Haec est versio Latina fabulae a Francisco de Furia facta: Pedes Testudinis Lepus olim deridebat. Cui illa subridens, Ego vero, inquit, te quamvis velocem, in cursu tamen superabo. Quod impossibile omnino fore Lepus affirmans, Mecum, inquit, o Testudo, in certamen veni, et mei quid pedes valeant, aperte cognosces. Cui Testudo adsibilans, Ecquis nobis, ait, cursus metam describet, ac victoriae laudem decernet? Tunc Vulpes, burtorum omnium sagacissima, initium ac metam nec non curriculi locum designavit. Testudo itaque nulla mora interiecta, iter illico arripiens ad praescriptum terminum tandem pervenit; sed Lepus interea suis pedibus nimium confidens, placidum soporem captavit. Deinde vero somno excitatus, effuso cursu ad metam et ipse contendit, at ibi Testudinem dormientem invenit.
Declarat haec fabula, multos homines ad res conficiendas egregie natura esse conformatos, sed mollitie atque socordia perditos fieri. Contra vero, studio atque labore naturae vitia quamplurimos superare.
Condoleezza Rice
Condoleezza Rice (nata Birminghamiae in Alabama 14 Novembris, 1954), alumna universitatis Denveriensis et universitatis Dominae Nostrae a Lacu, ab anno 2005 usque ad 2009 66a Secretaria Status Civitatum Foederatarum Americae fuit. Antequam hoc officium sumpsit, professor fuit scientiae politicae apud Universitatem Stanfordiensem ubi etiam munere Praepositae ab anno 1993 usque ad 1999 functa est.
Ferunt nomen insolitum "Condoleezza" ei dedisse patrem, organistam ecclesiae, qui tesseram musicalem "Con dolcezza" (cum dulcedine) volebat, scribam tamen per errorem litteram "e" pro "c" inscripsisse.
Basilius Bessario
Basilius Bessario, Graece (Trapezunti natus die 2 Ianuarii 1403; defunctus Ravennae die 18 Novembris 1472) fuit Ecclesiae Romanae cardinalis. Qui cum Gemistum Plethonem, Neoplatonicum notabilem, audivisset, anno 1438 una cum Ioanne VIII Palaeologo, imperatore Constantinopolitano, ad Florentiam iter fecit. Bessario in Italia mansit, ubi a Pio II papa Patriarcha titularis Constantinopoleos creatus est, quam sedem simul cum Georgio Scholaro quondam sibi inimico tenebat. Bessarione mortuo Bibliotheca Marciana Venetiae magno codicum Graecorum numero donata est. Ipse Romae in Ecclesia Sanctorum Apostolorum sepultus est.
De eo dictum est: inter Graecos Latinissimus, inter Latinos Graecissimus.
Ionas Kifle
Ionas Kifle (natus in Adi Bana die 5 Novembris 1977) est Erythraeae clarus athleta.
Ericus Emmanuel Schmitt
Ericus Emmanuel Schmitt (Lugduni die 28 Martii 1960 natus) est scriptor etiam fabularum scaenicarum Francogallicus, qui nunc in Belgica in Ixelles vivit et qui recens, anno 2008, natione Belgica donatus est a rege Alberto II.
Zersenay Tadese
Zersenay Tadese (natus in Adi Bana die 8 Februarii 1982) est Erythraeae clarus athleta.
Persona (ius)
Ad significationem generalem vocis "persona" vide paginam Persona.
Persona in re iuridice est quisque homo qui ante iudicem appareat.
Origo notionis
Origo personae iuris erat Boëthius qui in suo "De consolatione philosophiae" sectione "Contra Eutychen" definivit ut, "Quocirca si persona in solis substantiis est atque in his rationalibus substantiaque omnis natura est nec in universitalius sed in individuis constat, reperta personae est definitio: "naturae rationalilis individua substentia".
Haec theoria per theologiam trinitatis a Thomas Aquinas origo philosophiae dignitatis personae sive personalitatis Immanuelis Kantii est, etiam philosophia "faciei" Emmanuelis Levinas.
Personae physicae ac iuridicae
Etiam habemus sensu abstracto personas loco hominum, sicut societates effectorias, imperium.
Homo ente iura et obligationes habente persona physica appellatur cum societates vel instituta iura et obligationes habentes personae iuridica e appellentur.
Exempli gratia, in Codice iuris canonici de personis et physicis et iuridicis tractatur:
Canon 76 § 1: Privilegium, seu gratia in favorem certarum personarum sive physicarum sive iuridicarum per peculiarem actum facta, concedi potest a legislatore necnon ab auctoritate exsecutiva cui legislator hanc potestatem concesserit.
De personis physicis dicit:
Canon 96: Baptismo homo Ecclesiae Christi incorporatur et in eadem constituitur persona, cum officiis et iuribus quae christianis, attenta quidem eorum condicione, sunt propria, quatenus in ecclesiastica sunt communione et nisi obstet lata legitime sanctio.
Et de personis iuridicis dicit:
Canon 113 § 2: Sunt etiam in Ecclesia, praeter personas physicas, personae iuridicae, subiecta scilicet in iure canonico obligationum et iurium quae ipsarum indoli congruunt.
Titus Flavius Sabinus (consul 82)
Titus Flavius Sabinus (nescimus, quando natus sit, mortuus est anno 83) senator Romanus fuit. Pater eius Titus Flavius Sabinus erat, frater Vespasiani imperatoris, qui anno 69 bello civili consul suffectus mortuus est, mater Arrecina. Uxorem duxit Flaviam Iuliam, filiam Titi imperatoris. Anno 82 consul ordinarius cum Domitiano fuit, qui eum anno sequenti ignota causa necari iussit. Frater eius Titus Flavius Clemens anno 95 consul ordinarius fuit.
Ioannes Hallyday
Ioannes Hallyday (die 15 Iunii 1943 Parisiuse natus; mortuus die 5 Decembris 2017 Marnae, in Insula Franciae) fuit cantor, compositor et histrio francicus. Nomine Jean-Philippe Léo Smet e patre Belga et matre Francica natus, habetur in mundo francophonico idolum, quod dicitur, inde ab initio curriculi. Quibusdam enim, isdem est apud Francicos atque Elvis Presley apud ceteros.
Officium de Liturgicis Celebrationibus Summi Pontificis
Officium de Liturgicis Celebrationibus Summi Pontificis est officium curiae romanae. Secundum constitutionem apostolicam Pastor Bonus (art. 182) est munus Officii de Liturgicis Celebrationibus Summi Pontificis :
A die 11 Octobris anni 2021 Magister pontificiarum Celebrationum Liturgicarum est Diego Giovanni Ravelli.
A die 17 Februarii 1987 usque ad diem 1 Octobris 2007 magister fuerat archiepiscopus Petrus Marini et a die 1 Octobris 2007 usque ad diem 29 Augusti 2021 fuerat Guido Marini.
Coffee Comitatus (Georgia)
Coffee Comitatus  (Anglice:  Coffee County) est Georgiae comitatus in Civitatibus Foederatis Americae 37413 incolarum (anno 2000). Comitatus, cuius caput est urbicula  Douglas , die 9 Februarii 1854 creatus est. In hoc comitatu parva pars incolarum (7.8 %) haud Anglice domu loquitur.
Chiquardus
Magister Chiquardus Amiczo fuit ducis Amadei VIII Sabaudiensis coquus et auctor Du fait de cuisine, libri culinarii circa annum 1420 scripti.
Daniel Barenboim
Daniel Barenboim (natus apud Bonaeropolim die 15 Novembris 1942) est clavilista et dux orchestrae Argentinus, qui etiam est civis Hispaniae et Auctoritatis Palaestinae. Constans fautor est causae Palaestinianae. Barenboim Orchestram symphonicam Sicagensem duxit. Iuvenis iam clavilista praecox et puer mirabilis fuit.
Anno 2002, Praemium principum Asturiarum de condordia accepit.
Vocatus atque non vocatus Deus aderit
Vocatus atque non vocatus Deus aderit titulus est Adagii." 1232, quibus verbis Erasmus reddidit latine oraculum Lacedaemoniis redditum quod est : καλούμενός τε κἄκλητος Θεὸς παρέσται, id est ut scribit Erasmus : « id est vocatus et invocatus Deus aderit. Usus erit, ubi quid significabimus etiam non arcessitum, neque curatum, tamen eventurum, velimus nolimus, puta senectam, mortem, malefactorum poenam. Horatius huc allusit in Odis :
Fortassis respexit huc et Terentius in Eunucho : Ut vocato mihi atque invocato sit locus semper».
Origo huius sententiae est responsum oraculi Delphici. Nam, ut apud Thucydidem legimus, Lacedaemoniis ad bellum contra Athenienses iam paratis satius visum est de eventu oraculum adire rogatum, utrum res bellicosae prospere successurae essent. Legati haec a deo responsa domum reportaverunt: "κατὰ κράτος πολεμοῦσι νίκην ἔσεσθαι, καὶ αὑτὸς (ἔφη) ξυλλήψεσθαι καὶ παρακαλούμενος καὶ ἄκλητος" ('victoriam obventuram esse summa vi pugnantibus seque ipsum affuturum esse et vocatum et invocatum'). Versio Latina huius sententiae, ut continetur in adagiis Erasmi, percrebruit : "Vocatus atque non vocatus deus aderit".
Massaua
Massaua est Erythraeae urbs circiter 50000 incolarum Mari Rubro adiacens.
Balnea (Vosegus)
Balnea (Francogallice Bains-les-Bains) est oppidum Francicum, olim commune et caput circuli, ab anno 2017 pars communis La Vôge-les-Bains praefecturae Vosegi. Aquae minerales, quae e fonte huius loci exsurgunt, a visitatoribus sanitatis causa sumuntur.
Massaua
Historia
Anno 1890 Italici coloniam Erythraeam condiderunt, cuius caput Massaua fuit.
Valentia (Venetiola)
Valentia sive Nova Valentia (Hispanice Valencia) est urbs Venetiolae circiter 1 196 000 incolarum (anno 2001) ad occidentem lacus Tacariguae vergens, a Portu Cabellensis, portu maximo rei publicae, 55 km per strata distantes.
Terni Valentia fuit caput Venetiolae: anno 1812, anno 1830 annoque 1858.
Divisio administrativa
Valentia est caput Carabobi et simul municipium. Valentia nunc cum aliis oppidis coniucta est et agglomeratio format. Haec oppida Naguanagua, Sanctus Didacus, Los Guayos et Tocuyito sunt, qui in allis municipiis locantur.
Municipium Valentiae hodie in novem circulos communales dividitur. Hae octo circulos urbanos et unus circulus ruralis qui pars urbis non est. Circulos urbanos sunt: Parroquia Candelaria, Parroquia Catedral, Parroquia El Socorro, Parroquia Miguel Peña, Parroquia Rafael Urdaneta, Parroquia San Blas, Parroquia San José et Parroquia Santa Rosa. Circulus ruralis Parroquia Negro Primero est.
Coloniae ab Hispanica constitutae
Anno 1555, die 25 Martii, urbs condita est a Alonso Díaz Moreno. Lope de Agüirre urbem anno 1561 paucos dies occupavit sed ad Barquisimetum profectus est. Plurimi coloni Extremadurae qui anno 1569 cum Petru Malaver de Silva in Venetiolam advenerunt hic sederunt.
Annis 1578 et 1580 Valentia frustra a Caribi obsessa est.
Anno 1677 corsarii gallici Valentiam diripuerunt.
Anno 1800 Alexander de Humboldt urbem visitavit. Tum incolae circiter 6000 ad 7000 erant.
Insurrectio et Liberatio
Populus Valentiae seditionem Caracarum repudiavit et Ferdinandum VII regem appellavit. Milites Francisci de Miranda 13 Augusti 1811 urbem ceperunt. Anno 1812 milites Hispanii urbem oppugnaverunt. Iosephus Tomas Boves, dux militum Hispanii, foedus fregit et rebelles decepit: officiales cum mulieribus ad convivium invitavit sed tum milites Bovis mulieres stupraverunt et homes captivos occiderunt.
Die 24 iunii 1821 milites rei publicae prope Valentia in campis Carabobensis cum exercitu Hispanii proelium contenderunt. Miles regis per urbem fugerunt.
Res Publicae
Anno 1892 Universitas Carabobensis eo loco condita est.
Saeculum XX
Urbs cum aedificatio regionis negotialis praecipue ab decennio 196 celeriter crevit.
Lucius Salvius Otho Cocceianus
Lucius Salvius Otho Cocceianus (nescimus, quando natus sit, mortuus est ante annum 96) senator Romanus fuit. Anno 69 puer patrem Lucium Salvium Othonem Titianum et patruum Marcum Salvium Othonem imperatorem in bellum civile contra Vitellium sequebatur, sed post cladem Othonianorum et ei et patri temperatum est. Anno 82 Domitiano imperatore consul suffectus creatus est. Postea autem a Domitiano vana causa necatus est: "... quod Othonis imperatoris patrui sui diem natalem celebraverat".
Franciscus Maria Richini
Franciscus Maria Richini (natus die 9 Februarii 1584 Mediolani; ibidem mortuus est die 24 Aprilis 1658 ) fuit fabrorum magister, architectus et sculptor Italicus.
Clinch Comitatus
Clinch Comitatus (Anglice:  Clinch County) est Georgiae comitatus in Civitatibus Foederatis Americae 6878 incolarum (anno 2000). Comitatus, cuius caput est urbicula  Homerville, die 14 Februarii 1850 creatus est. In hoc comitatu septima pars incolarum (3.1 %) haud Anglice domu loquitur.
Columbia Comitatus (Georgia)
Columbia Comitatus (Anglice:  Columbia County) est Georgiae comitatus in Civitatibus Foederatis Americae 89288 incolarum (anno 2000). Comitatus, cuius caput est urbs  Appling , die 10 Decembris 1790 creatus est. In hoc comitatu parva pars incolarum (8.2 %) haud Anglice domu loquitur.
Cook (comitatus Georgiae)
Cook  (Anglice:  Cook County) est Georgiae comitatus in Civitatibus Foederatis Americae  15711 incolarum (anno 2000). Comitatus, cuius caput est urbicula  Adel, die 30 Iulii 1918 creatus est.
Gundrecivilla
Gundrecivilla (Francogallice Contrexéville) est oppidum Francicum et commune praefecturae Vosegi. Aquae minerales, quae e fonte huius loci exsurgunt, a visitatoribus sanitatis causa sumuntur alibique venundantur appellatione mercatoria Contrex.
Isaias Afwerki
Isaias Afwerki (natus Asmarae die 2 Februarii 1946), discipulus universitatis Neanthopolitanae qui sine lauris abscedit, dux fuit olim repugnatorum Erythraicorum contra regimen Aethiopicum. Die 27 Aprilis 1991, libertate Erythraeae vindicata, praeses ad interim electus est. Die 24 Maii 1993 in hoc officium rite receptus est et usque hodie meret.
Iulia Kristeva
Iulia Kristeva (natus die 24 Iunii 1941) est philosopha, critica, psychanalysis et semioticae perita et feminista Francicus origine Bulgaria. Qui nunc professor emeirta Universitatis Lutetiae et creator Praemii Simonae de Beauvoir pro contributoribus ad iura feminarum pugnandum est.
Primum opus suo fuit "Σημειητικη" de semiotica, deinde sub specie psychanalysis Sigimundi Freud et Iacobi Lacan multi operas more post-structuralismo scripsit.
Clara Lyons
Clara Lyons (Claire Lyons) est a die 2 Iunii 2008 curator antiquitatum apud Museum Getty; hucusque fuit curator in Instituto Eruditionis Getty. Alumna est Collegii Bowdoin; doctoratum archaeologiae Classicae anno 1983 apud Collegium Bryn Mawr meruit. In ruinis urbium Morgantinae, Muruli, Metaponti, Corinthi ut archaeologa laboravit. Fuit olim vice-praeses Instituti Archaeologici Americani. Expositiones nonnullas curavit, inter quas anno 2006 apud villam Getty renovatam "Antiquity & Photography: early views of ancient Mediterranean sites"; ibidem anno 2007 "The Herculaneum Women and the Origins of Archaeology"; anno 2008 "Grecian Taste and Roman Spirit: The Society of Dilettanti" (de Societate Delectantium); anno 2009 "The Chimaera of Arezzo" de Chimaerae mythologia et de Chimaera Aretina. Studet praecipue contextis culturalibus antiquitatum Classicarum; de sexualitate igitur et de colonialismo antiquo scripsit.
Iulia Kristeva
Anno 2006 Praemium Holbergii accepit et Legionem Honoris anno 2014. Eius coniunx Philippus Sollers est.
Plumberae
Plumberae sive aquae Plomberiae (Francogallice Plombières-les-Bains) est oppidum Francicum et commune praefecturae Vosegi. Aquae minerales, quae e fonte huius loci exsurgunt, a visitatoribus sanitatis causa sumuntur.
Columba vitiensis
Columba vitiensis (Anglice: metallic pigeon ; Samoane: fiaui) est avis familiae Columbidarum, quae in silvis tropicis Indonesiae orientalis, Philippinarum, Novae Guineae, Insularum Salomonis, Novae Caledoniae, Vitiorum, Samoae, et circumiectis Pacifici insularum meridio-occidentalium habitat. Subspecies Anglice Lord Howe pigeon appellata in Lord Howe Insula in Australia olim habitabat, sed a venatione circa 1853 exstirpata est.
Descriptio
Adultus magnitudine est medius, ad 37 cm longus, corona purpurea viridique iridescenti, covertis alae caudaeque superioris nigris, iridi lutea rubraque, rostro luteo, cuti orbitali rubro, covertis menti auriumque albis, et pedibus purpureis. Pinnae inferiores sunt castaneae obscurae vel purpureo-virides nitidae. Ambo sexus sunt similes. Iuvenis est adulto obscurior.
Cibus et mores
Victus plerumque in fructibus variis, frumentis, seminibus, et bacis consistit. Feminae ferme unum aut duo ova parit.
Conservatio
Communis et longe lateque in sua habitatione diffusa, Columba vitiensis aestimatur species minimae curae in Rubro IUCN Indice Specierum Periclitatarum.
Rubrum mare
Rubrum mare (Arabice البحر الأحمر Al Baḥr al aḥmar ; Hebraice ים סוף Yam Soof et הים האדום HaYam HaAdom ; confer nomen Graecum ἐρυθρὰ θάλασσα), vel sinus Arabicus, est aestuarium salsum Oceani Indici, quod inter Africam et Asiam, vel accuratius paeninsulam Arabicam, patet.
Tacasus
Tacasus (-i m.) sive Tacazzè aut Tekezé est Africae orientalis flumen, quod in Aethiopia nascitur inter Aethiopiam et Erythraeam ac Sudaniam interfluit et in flumen Atbaram se effundit.
Tribunus militum consulari potestate
Tribunus militum consulari potestate magistratus rei publicae Romani inter annos 444 et 367 a.C.n. erat.
Qua re tribuni electi sint
Ab initio rei publicae Romanae consules patricio ex ordine creati sunt. Hi et duces legionum bella gerebant et sacra publica faciebant. Sed et plebs Romana summum magistratum petebat neque patricii consules plebeios pati voluerunt. Itaque interdum tribuni militum, qui partes legionum ducebant, summi magistrati nominati sunt; plerumque temporibus pacis.
Numerus tribunorum
Initio tres tribuni electi sunt, ab anno 426 interdum quattuor, ab anno 405 a.C.n. sex tribuni creati sunt, qui singuli mille milites regebant; nam legio tum sex e milibus militibus constabat.
Finis tribunorum militum consulari potestate
Anno 367 a.C.n. constitutum est, ut alter consulum et plebeio ex ordine creari potest. Itaque tribunorum magistratus non iam necesse erat.
Michael Ney
Michael Ney (cuprii mendici filius die 10 Ianuarii 1769 Sarae Ludovicianae in urbe natus, supplicio affectus 7 Decembris 1815 Lutetiae) dux militum Francicus inter Bella Coalitionum fuit.
Vita
Anno 1789 ad legionem Francogallicam accessit et miles gregarius factus est. Rerum Francicarum eversione ordiente Michael Ney praefectus militum erat.
Pugnavit marescalcus imperii Francogallici duce Napoleone, qui ei multa praemia donavit. Inter alia et 14 Iunii 1807 una cum Napoleone imperatore Francorum Proelio Friedlandiensi Borussiae et Russiae copias pervicit. Itaque Napoleo Michaeli Ney titulos ducis Elchingi et postea principis Moscuae tribuit et praefectum cohortis praetorianae fecit. Anno 1812 Ney unus e copiarum Russiam invadentium ducibus fuit. Eius animus praeclarus erat. Napoleo ipse illum nominabat fortissimum fortissimorum. Napoleone dimisso, Ney Ludovico XVIII regi dixit sacramento, quoad imperator ab insula Ilva anno 1815 excessit. Etsi paulum antea "istum Corsum" in ferrea cavea tradere regi promiserat, cum Napoleone rursum se coniunxit.
Pugnavit tota vi sua in proelio ad Waterloo gesto. Illic poscebat saepius novos equos, cum priores mortui essent, qui telis hostium traiecti erant. Postremo pedibus proeliatus est.
Ney, quamquam Napoleo cladem acceperat, in Francia stetit et de summa proditione reus factus est. Ob quam rem die 7 Decembris anno 1815 morte damnatus est.
Populum
Populum, olim Pagus Fabianus , (alia nomina: Poperi , Populi) (Italiane: Popoli) est Urbs Italiae et Municipium, circiter 5 250 incolarum, in Regione Aprutio et in Provincia Aternensi situm. Urbani Populenses appellantur.
Sententia
Sententia urbis est: POPULI OPTIMUM REGIMEN.
Praeclari cives
Pagi Fabiani olim vixerunt aut nati sunt et hodie vivunt multi praeclari homines, inter quos:
Xenarthra
Xenarthra (nomen a Cope anno 1889 inventum) est magnaordo biologica, grex mammalium placentarum habent.
Gaius Iulius Iullus (consul 447 a.C.n.)
Gaius Iulius (Iullus?) (quando natus, quando mortuus sit, nescimus) senator Romanus patricio ex ordine ac vir publicus quinti saeculi a.C.n. fuit.
Cursus honorum
Secundum Titum Livium Iulius ter consul electus est, annis 447, 435 et 434 a.C.n..
Quae omnia a Livio relata, an vera sit, historiarum periti nesciunt.
Plebs Fusciana
Plebs Fusciana vel Fuscanum Castrum (alia nomina: Villa Fusciana, olim Plebs Sancti Cassiani ad Basilicam ; etiam: Plebs Faustiana ) (Italiane: Pieve Fosciana) est oppidum Italiae et municipium, circiter 2 450 incolarum, in Regione Tuscia, in Provincia Lucensi ac in Foro Clodii situm. Incolae Plebarini vel Faustianenses appellantur.
Sententia
Sententia municipalis est: UNUM SUMUS.
Fractiones
Vici (fractiones) municipii sunt :
Inguarus Stravinskij
Inguarus Theodori filius Stravinskij (Russice Игорь Фёдорович Стравинский, tr. Igor' Fëdorovič Stravinskij; natus die 17 Iunii 1882; die 6 Aprilis 1971 mortuus) fuit compositor, syntonarius, ac clavicen Russicus, a pluribus hominibus musicae peritis in civitatibus occidentalibus atque in sua patria potentissimus saeculi vicensimi compositor habitus. Penitus cosmopolitus, a Time, libello nuntiorum hebdomadali, unus ex centum potentissimis sui saeculi hominibus nominatus est. Praeter quam quod is pro suis compositionibus immortalitatem accepit, adsecutus est laudem clavilista et conductor, saepe in primis suorum operum exsecutionibus.
Vita musica Stravinskiana notabilis fuit ob varietatem generum. Primum innotuit tribus ballationibus ab impresario Sergio Diaghilev mandatis et a Ballets Russes ('Ballationes Russicis') Diaghilevianis actas: L'Oiseau de feu ('Avis fervida', 1910), Petrushka (1911), et Le sacre du printemps ('Ritus veris', 1913). Ritus, cuius actio tumultum commovit, structuram rhythmicam in animis aliorum compositorum commutavit; usque tempora hodierna, eius depictio rituum paganorum in antiqua Russia ficta spectatores praestringit et obruit. Stravinskij, post primam aetatem Russicam, annis 1920 ad neoclassicismum animadvertit. Eius opera huius aetatis veteribus formis musicis (concerto grosso, fuga, symphonia) uti solebant, quae, acrem animi motum sub superficie remota vel austera celantes, confectiones hominum musicae peritorum saepe agnoverunt, exempli gratia Ioannis Sebastiani Bachii, Iosephi Verdi, et Petri Čajkovskij.
Annis 1940 exeuntibus ad rationes seriales accedere coepit, quibus rationibus duobus ultimis decenniis vitae utebatur ad opera breviora et maioris multiplicitatis rhythmicae, harmonicae, texturae componenda. Quae opera, praeter eorum contortiones, proprietates cum aliis eius operibus prioribus communicant: energia rhythmica, extensae notiones melodicae ex paucis cellulis duorum vel trium notarum constructae, et claritas formae, instrumentationis, auctoritatis.
Libros assidue protulit, paene semper cum adiutore aliquando non nominato confectos. In Chronicles of My Life ('Annales Vitae Meae', 1936) autobiographia, Alexi Roland-Manuel adiutore, dictum clarum fecit: "musica ipsius natura aliquid significare haudquamquam potest." Cum Roland-Manuel et Petro Souvtchinskye Acroases Caroli Eliot Norton in Universitate Harvardiana scripsit, quas Francice annis 1939 et 1940 habuit annoque 1942 una in libro Poétique musicale ('Poetica Musica') protulit, Anglice anno 1947 Poetics of Music converso. Nonnulla colloquia in quibus Stravinskij cum Roberto Craft contulit, nomine Conversations with Igor Stravinsky prolata sunt. Qui ambo in quinque voluminibus additis decennium sequens una elaboraverunt.
Russia
Natus Oranienbaum in oppido (Lomonosov anno 1948 renominato) in Russia die 17 Iunii 1882, Stravinskij Petropoli altus est. Pueritia, in autobiographia commemorata, fuerat incommoda: "Numquam novi aliquem qui me vere amavit." Theodorus Stravinskij, pater, bassus in Theatro Mariinskij Petropoli fuit, et Stravinskij puer clavili et deinde theoriae musicae studere coepit, paucas compositiones perfeciens. Anno 1890, Stravinskij Pulchram Dormientem, ballationem Tchaikovskianam, in Theatro Mariinskij vidit, cuius orchestra eum maxime tenebat. Quattuordecim annos natus Piano Concerto in G minor Felicis Mendelssohn perfungi potuit. Proximo anno reductionem pro clavili unius ex quattrociniis Alexandri Glazunov confecit. In Russia, Stravinskij etiam pantomimum ballationis Petrushka composuit.
Helvetia
Anno 1910 Stravinskij Lutetiam iter fecit ut primam L'Oiseau de feu saltationis scaenicae exsecutionem observaret. (Sua familia paulo post ad eum venit.) Paulo post in Helvetiam migravit, ubi vicum Clarens et Lausonium colebat.
Francia
Stravinskij Franciam anno 1920 migravit, ubi coniunctionem musicam et commercialem cum Pleyel, fabricatore clavilium Francico, instituit. Pleyel reapse pro procuratore fuit ut collector pecuniarum mechanicarum pro eius operibus.
Civitates Foederatae
Anno 1939, bello totius orbis secundo coepto, Stravinskij in Civitates Foederatas migravit, annoque 1945 civis Americanus factus est.
Mortuus est Novi Eboraci die 6 Aprilis 1971, aetatis suae 88, et corpus sepultum est Venetiis, in parte Orthodoxa insulae sepulcrorum Sancti Michaelis, prope sepulcrum Sergii Djagilev. Creatura eius plurimum saeculi vicensimi amplecta erat, multis eius modis componendi non exclusis, atque ipse alios compositores vivus et mortuus movit. Ei est stella in Hollywood Walk of Fame apud 6340 Hollywood Boulevard, et anno 1987 (post mortem) Praemium Grammy pro "Lifetime Achievement" accepit.
Personalitas
Stravinskij appetitu ingenti artes, litteras, vitam ipsam explorandi motus est.
Aetates stili
Vita Stravinskij in tres aetates ob modos componendi dividi potest:
Innovatio
Notus est Stravinskij ob unicum rhythmum, praecipue in pantomimo Le Sacre du printemps.
Iudicium
Anno 1922, Ericus Satie, qui in Stravinskij primum inciderat anno 1910, commentarium de Stravinski in Vanity Fair edidit.
Aemilianus Mercado del Toro
Aemilianus Mercado del Toro (natus in Cabo Rojo,   Portus Dives die 21 Augusti 1891; mortua in Isabela,  Portus Dives die 24 Ianuarii  2007) fuit vir cives Portus Divitis qui a die 11 Decembris 2006, Americana Elizabeth Bolden obita, usque ad  mortem veterrimus homo vivens fuit, cuius aetas pro certa scitur.
Ismail Omar Guelleh
Ismaïl Omar Guelleh (natus in Dire Dawa Aethiopiae die 27 Novembris 1947), olim vigil, est ab anno 1999 Gibuti praeses. Hassan Gouled Aptidon nepos est praesidis anterioris.
Radulfus Cadomensis
Radulfus Cadomensis (natus Cadomi in Normannia, Francia, circa 1080 – mortuus, fortasse in Italia, circa 1120) fuit rerum gestarum scriptor Francicus, et Latine scribens.
Moses Maimonides
Moses Maimonides vel "Moyses filius Maimon" (natus Cordubae 30 Martii 1135; mortuus Fossati iuxta Cairum 13 Decembris 1204) fuit Iudaicus cum sacris addictus tum physicus, philosophus, et astronomus. Medicus meruit iuxta Noradinum Saladini filium. Kabalae et Neoplatonismi peritus, ab Avicenna, Averroe, et Alfarabio magnopere motus est.
Principia Religionis Iudaicae
Maimonides scripsit tredecim principia religionis Iudaicae esse:
Ioannes Artusi
Ioannes Maria Artusi (Bononiae circa annum 1540 natus; mortuus die 18 Augusti 1613) fuit praeclarus compositor et musicae peritus Italicus.
Manius Acilius Fronto
Manius Acilius Fronto (natus et mortuus saeculo 2) Singiliae Barbae praefectus fabrum erat. Acilia Plecusa maritus erat et Manius Acilius Phlegon et Acilia Septumina pater fuit.
Dileita Machometus Dileita
Dileita Machometus Dileita (natus Tadjourae die 12 Martii 1958) est a die 4 Martii 2001 Dzibuti primus minister.
Sergius Marchionne
Sergius Marchionne (natus Teate in Italia die 17 Iunii 1952; mortuus Turici Helvetiae die 25 Iulii 2018) fuit magister officinarum et societatum mercatoriarum dux Italo-Canadensis. In Ontarione partim educatus, alumnus fuit universitatum Torontonensis, Windsorensis, Eboracensis
Marcus Acilius Silo
Marcus Acilius Silo (natus et mortuus saeculo 1) miles Romanus erat, ab provincia Baetica, et ex equestri ordine constiterunt. Asidinis duumvir erat et exercitus Romani praefectus cohortis fuit.
Hassan Gouled Aptidon
Hassan Gouled Aptidon (natus in regione Lughaya Somaliae, eo aevo Britannicae, die 15 Octobris 1916; mortuus die 21 Novembris 2006), e populo Issa ortus, olim legatus ad Conventum Nationalem et senator Franciae, fuit ab anno 1977 usque ad annum 1999 primus Gibuti praeses. A mense Maio usque ad mensem Iulium 1977 Aptidon fuerat breviter primus minister.
Aage Nicolaus Bohr
Aage Nicolaus Bohr (natus Hafniae die 19 Iunii 1922; ibidem mortuus die 8 Septembris 2009), clarissimi physici Nicolai Bohr filius, fuit ipse physicus Danicus qui anno 1975 Nobelianum Physicae Praemium una cum Ben R. Mottelson et Iacobo Rainwater accepit. Bohr Pontificiae Academiae Scientiarum sodalis fuit.
Mauretania (discretiva)
Mauretania est:
Abdourahman Waberi
Abdourahman Waberi (natus in urbe Gibuto die 20 Iulii 1965) est scriptor Gibutensis. Fabulas, mythistorias, poëmata Francogallice scribit. In Civitatibus Foederatis atque in Francia habitat.
Ricardus Attenborough
Ricardus Attenborough, nomine pleno Richard Samuel Attenborough, baron Attenborough (natus die 29 Augusti 1923 Cantabrigiae; mortuus die 24 Augusti 2014), frater maior natu illius pellicularum factoris et naturae studiosi David Attenborough, alumnus Regalis Academiae Artis Scaenicae fuit histrio et moderator cinematographicus Anglicus.
Gaius Bruttius Praesens Lucius Fulvius Rusticus
Gaius Bruttius Praesens Lucius Fulvius Rusticus (quando natus mortuusve sit, nescimus) senator Romanus secundo saeculo fuit. Patria eius Lucania, pater Lucius Bruttius Maximus, proconsul Cypri, erat. Uxor Bruttii Laberia Crispina erat.
Ab Hadriano imperatore promotus triumvir capitalis, tribunus laticlavius Legionis I Minervae, quaestor provinciae ignotae et tum circa annum 114 legatus Legionis VI Ferratae factus est. In Bello Parthico se praestitit. Anno 138 legatus Augusti pro praetore Ciliciae erat. Anno 119 consul suffectus creatus est, deinde legatus Cappadociae inter annos 121 et 124, Moesiae Inferioris annis 124 ad usque 128 erat. Deinde proconsul Africam administravit et in Syriam missus est. Anno 139 consul II ordinarius creatus est. Filius eius Lucius Fulvius Rusticus Gaius Bruttius Praesens annis 153 et 180 consul electus est, neptis Bruttia Crispina uxor Commodi imperatoris erat.
Ilva
Ilva  (alia nomina: Aethale, Aethalia, Aethalla, Elba, Ilba, Iloa, Ylba ) (Italiane Isola d'Elba) est insula Italiae, in Mari Tyrrhenico sita. Insula una ex Etruscis Insulis quae ad Tusciam regionem pertinent, praesertim provinciam Labronica. Ilva maior ex Insulis Etruscis est et, post Sicilia ac Sardinia insulae, ex Italia etiam. Insula aream 223 km2 occupat. Incolae insulae Ilvenses vel Ilvates appellatae sunt. Cosmopolis urbs atque portus maior insulae est.
Nelson Mandela
Nelson Rolihlahla Mandela (natus Rolihlahla Mandela, IPA |xolíɬaɬa mandɛ̂ːla|, Mvezo in vico 18 Iulii 1918; mortuus 5 Decembris 2013), usitate Nelson Mandela appellatus, fuit agitator Africanus Australis contra apartheid et rassismum, qui munus praesidis Africae Australis ab anno 1994 ad annum 1999 primus sustinuit, cuius civitatis fuit primum caput nigrum et primum in comitiis plene democraticis electum. Eius administratio reliquias coactae rassarum separationis intente amovere conabatur, reconciliatione dissensionis augendo. Ille, ideologice nationalista Africanus et socialista, praeses Congressus Nationalis Africani ab 1991 ad 1997 meruit.
Ilva
Historia
Ilva est insula ubi Napoleo in exsilium iit et de qua fugit.
Christianismus in India
Indiae religionum numero fidelium tertia est christiana, cui sunt 24 miliones credentes, qui 2.3 centesimae incolarum Indiae efficiunt. Traditio vult religionem Christianam a Sancto Thoma in Indiam conlatum esse. Inde Christiani Indici, qui ecclesias suas ab apostolo Thoma repetere credunt, se Christiani Sancti Thomae vocantur. His diebus varias in ecclesias divisas sunt. Praeterea sunt alii Christiani Catholici, Orthodoxi, Protestantes, Anglicani.
Nelson Mandela
Anno 1993, Praemium Nobelianum pacis componendae de conatu contra apartheid accepit. Anno 1996, Constitutionem novam cum parlamento decrevit, atque allevationi paupertatis et aequalitati legitimae favit. Etiam Praemium Sacharov anno 1988 et Praemium Praesidis pro Libertate anno 2002 accepit.
Christianismus in India
Ecclesiae Catholicae
Ecclesia Catholica Romana ibi initium cepit, postquam Vasco de Gama anno 1498 pro Portugallia viam marinam in Indiam invenit. Sanctus Franciscus Xaverius annis 1542-1545 circa Goam magno eventu evangelium praedicavit. Cum autem animadvertit multos solius utilitatis causa Christianos factos esse, a rege Lusitanico petivit, ut inquisitionem in Goa constitueret - quod postea inter alios Voltarius vituperavit. Reliquiae eius arte medicatae usque ad hunc diem ibidem in arca argentea in Basilica Boni Iesu asservantur.
Nelson Mandela
Mandela fuit alumnus universitatum Fort Hare (e qua expulsus erat) et Witwatersrand. Gradus insuper eruditionis ab universitatibus Africae Australis et Londiniensis epistularum gratia meruit. Ante praefecturam, Mandela, generum humanorum segregationem vehementer recusans cum operistitio, Umkhonto we Sizwe, armatam Congressus Nationalis Africani catervam, duxit; quo facto, iudices rei publicae eum multorum maleficiorum condemnaverunt. Ante generis occidium Sharpeville, Mandela inviolentiae modo fuit de motu. Secundum leges damnationis et decretum iudicum, Mandela in carcerem coniectus est, ubi viginti septem annos mansit, annis in Insula Robben non exclusis. Ad extremum, notiones Mahatma Gandhi eum et suos moverunt. Mandela fuit in conloquio Novi Delhii dierum 29 Ianuarii et 30 Ianuarii quod centensimum festum diem anniversarium introductionis ab Gandhi satyagrahae in Africa Australi celebravit.
Christianismus in India
Ecclesiae Catholicae
Praeter Catholicos ritus Romani sunt etiam Ecclesia Syrorum Malabarensium Catholica et Ecclesia Syro-Malankara Catholica, quae se Christianos Sancti Thomae esse credunt.
Nelson Mandela
In Africa Australi saepe reverenter Madiba (nomen gentile) et Tata 'pater' appellatur.
Christianismus in India
Ecclesiae Orthodoxae et Veteres Orientales
Christiani Sancti Thomae Orthodoxi in Ecclesia Iacobitarum, Ecclesia Syro-Malancara Orthodoxa et Ecclesia Syrorum Malabarensium Orthodoxa congregantur.
Ecclesia Syrorum Orientis, quae ritum Chaldaicum sequitur, cum nulla alia ecclesia in communione est.
Ecclesiae Protestanticae et Anglicanae
Saeculo duodevicesimo primus missionarius Protestanticus nomine Bartholomäus Ziegenbalg in Indiam venit. Variae ecclesiae Presbyterianae, Reformatae, Congregationalisticae, Methodistae et Anglicanae anno 1947 coniunctae  Ecclesiam Indiae meridianam formaverunt, quae est pars Communionis Anglicanae. His diebus huic ecclesiae sunt circiter 2.2 milliones fidelium.
Michaela Obama
Michaela LaVaughn Robinson Obama (nata Sicagi in Illinoesia die 17 Ianuarii 1964), est causidica Americana et uxor Baraci Obama, quadragesimi quarti Praesidis Civitatum Foederatarum; ergo a die 20 Ianuarii 2009 ad diem 20 Ianuarii 2017 prima domina reipublicae erat.
Petrus Marini
Petrus Marini (natus Valle Viridi, in municipio Italico in Langobardia sito, die 13 Ianuarii 1942) est archiepiscopus Ecclesiae Catholicae. Marini usque ad diem 1 Octobris 2007 fuit Magister pontificiarum Celebrationum Liturgicarum, id est praeses Officii de Liturgicis Celebrationibus Summi Pontificis. Hodie is est Praeses Pontificii Comitatus Eucharisticis Internationalibus Conventibus provehendis, cuius secretarius est Victor Boccardi.
Vita
Petrus Marini die 27 Iunii 1965 presbyter ordinatus est. Die 17 Februarii 1987 Magister pontificiarum Celebrationum Liturgicarum a papa Ioanne Paulo II factus est. Anno 2005 papa Benedictus XVI Marini in hoc munere confirmavit, usque ad diem 1 Octobris 2007, cum Marini Praeses Pontificii Comitatus Eucharisticis Internationalibus Conventibus provehendis creatus est.
Coccus
Coccus aut coccum (Graece:, i.e. baca) unam harum rerum significat:
Vide etiam haec nomina cognata:
Chingus
Chingus sive Xius (秦始皇 Qín Shǐ Huáng = Ch'in Shih-huang) (259 a.C.n.–10 Septembris 210 a.C.n.), nomine proprio Yíng Zhèng, fuit Sinensis civitatis Qin rex ab anno 247 a.C.n. ad annum 221 a.C.n. (iam publice sub familia Cheu), et deinde, ab anno 221 a.C.n. ad annum 210 a.C.n. nomine Primus Imperator (始皇帝 Shǐ Huáng Dì = Shih Huang-Ti), primus penes unum subiectarum Sinarum imperator.
Sepultus est Chingus in suo mausoleo, cum Exercitu Argillae, prope urbem novam Xi'an in Shaanxi Provincia.
Hadrianus Willaert
Hadrianus Willaert (natus circa annum 1490; mortuus die 7 Decembris 1562) fuit compositor Flandricus.
Sergius Lemešev
Sergius Iacobi filius Lemešev (Russice Сергей Яковлевич Лемешев, tr. Sergej Jakovlevič Lemešev; natus die 27 Iunii [10 Iulii] 1902 in familia paupere agricolarum in pago Knjazevo tunc gubernii et nunc regionis Tueriensis, mortuus die 26 Iunii 1977 Moscuae) fuit cantor (tenor) ac moderator et paedagogus melodramaticus Russicus Sovieticus, alumnus Conservatorii Moscuensis (ubi annis ab 1921 ad 1925 studebat et plus quam viginti annos post ipse docere incepit), titulis Artificis Emeriti RSFSR (anno 1937) et Artificis Popularis URSS (anno 1950), Praemio Staliniano gradus secundi (anno 1941) certisque aliis lauris ornatus. Asteroides 4561 Lemeshev in eius honorem vocatur.
Agrippa Furius Fusus
Agrippa Furius Fusus (nescimus, quando natus quandove mortuus sit) senator Romanus saeculi quinti a.C.n. erat.
Cursus honorum
Furius anno 446 a.C.n. una cum Tito Quinctio L.f. Capitolino Barbato (IV) consulatum gessit. Eo anno et domi discordia ordinum de novo erupit et Volsci iterum urbem agressi sunt. Sed consules Quinctio duce hostes devicerunt, ut quidem Livius transfert.
Carmina Burana (Orff)
Carmina Burana est cantata scaenica a Carolo Orff in Germania annis 1935 et 1936 composita. Textus, praecipue Latinus, nonnumquam in lingua theodisca medioaevali (i. e. mittelhochdeutsch) e carminibus mediaevalibus sub nomine Carminum Buranorum collectis extrahitur.
Cantata "Carmina Burana" e quinque partibus constat et 25 movimentis.
Pinacotheca Brerae
Pinacotheca Brerae est illustris Mediolani pinacotheca.
Administratio Patrimonii Sedis Apostolicae
Administratio Patrimonii Sedis Apostolicae est officium - a Papa Paulo VI die 15 Augusti 1967 condito - Curiae Romanae, quod duabus sectionibus, Ordinaria atque Extraordinaria constat. Nunc, secundum constitutionem apostolicam Pastor Bonus (art. 172) :
Praeses Administrationis Patrimonii Sedis Apostolicae est nunc a die 1 Octobris 2002 cardinalis Atilius Nicora. Secretarius ab anno 2007 est archiepiscopus Dominicus Calcagno.
Hermannus Glaser
Hermannus Glaser (natus Norimbergae die 28 Augusti 1928; mortuus die 18 Iunii 2018), alumnus universitatum Erlangensis et Bristoliensis, fuit scriptor et professor Germanicus, qui multa de culturae historia in Germania scripsit.
David Attenborough
David Fridericus Attenborough (natus die 8 Maii 1926 Londinii), iunior frater histrionis Richardi Attenborough, est studiosus biologiae, historiae naturae et moderator cinematographicus Anglicus. Qui Regalis Societatis Londinii sodalis est, in eam anno 1983 cooptatus.
Anno 2009, Praemium principum Asturiarum accepit.
Tlacuatzin
Tlacuatzin (binomen a Voss et Jansa anno 2003) est animalium genus.
Praefectura rerum oeconomicarum Sanctae Sedis
Praefectura rerum oeconomicarum Sanctae Sedis est officium quod a Papa Pio XII die 15 Augusti 1957 conditum est. Secundum constitutionem apostolicam Pastor Bonus, est officium huius praefecturae: "Praefecturae munus competit moderandi et gubernandi bonorum administrationes, quae a Sancta Sede pendent vel quibus ipsa praeest, quaecumque est autonomia qua forte gaudeant" (art. 176).
Praeses Praefecturae rerum oeconomicarum Sanctae Sedis est ab anno 2011 cardinalis Iosephus Versaldi; antea cardinales Velasius De Paolis et Sergius Sebastiani.
Halter
Halter est vectis brevis libramenta duo portans aptus musculis augendis. Quae libramenta sunt exercitationibus multis a hominibus musculos cupientibus maiores adhibita. Fibrarum stimulationem muscularium sequitur incrementum musculorum lentum, dum homo halteribus ponderosis sublevando utatur.
Carnosauria
Carnosauria sunt grex magnorum Dinosaurorum praedatorum qui Iurassico et Cretaceo ineunte vixerunt. Grex principio omnia Theropoda maiora comprehendebat (contra Coelurosauria minora), sed nunc cladus definitur ut Allosauroidea tantum eorumque cognata amplectantur. Palaeontologi maiora in familia Carcharodontosauridarum Carnosauria nuper inventa ponunt, velut Giganotosaurum et Tyrannotitanem, quae inter maxima dinosauria praedatoria cognoscuntur.
Cladogramma
─o Tetanurae Huene, 1920 ├── Megalosauroidea Huxley, 1889 └─o Avetheropoda Gauthier, 1986 ├─o Carnosauria Huene, 1920 │ ├── Erectopus superbus Sauvage, 1882 │ ├?─ Gasosaurus constructus Dong & Tang, 1985 │ ├?─ Siamotyrannus isanensis Buffetaut, Suteethorn, Tong, 1996 │ └─o Allosauroidea Marsh, 1878 │  ├?─ Becklespinax altispinax (Paul, 1988) │  ├── Sinraptoridae Currie & Zhao, 1993 │  └─┬── Allosauridae Marsh, 1878 │    └─o Carcharodontosauria │      ├── Carcharodontosauridae Stromer, 1931 │      └── Neovenatoridae Benson, Carrano, Brusatte, 2010 └── Coelurosauria Huene, 1914
Christina Lambrecht
Christina (Germanice Christine) Lambrecht (nata die 19 Iunii 1965 Manhemii) est causidica et rerum politicarum perita Germanica factionis Socialis Democraticae. Alumna est universitatum Manhemiensis et Moguntinae ubi iurum studuit.
Collegium Helveticum
Collegium Helveticum fuit Mediolani seminarium a  cardinale Carolo Borromaeo anno 1579 conditum et a  Iesuitis ductum ad futuros presbyteros e pagis  Catholicis Helvetiae educandos et ad doctrinas Ecclesiae reformationis arcendas.
Christina Lambrecht
Cursus honorum
Lambrecht, sodalis factionis SPD ab anno 1982, ab anno 1998 legata ad Dietam Foederalem Germaniae est et die 27 Iunii 2019 Administra Foederalis Iustitiae in consilio ministrorum Angelae Merkel nominata est. Ministra defensionis facta est, cancellario Olao Scholz, die 8 Decembris 2021; a quo officio, saepe propter incuriam vituperata, die 16 Ianuarii 2023 recedit.
Collegium Helveticum
Anno 1797 cum Napoleo Mediolanum cepit, Collegium Helveticum finem habuit.
Augustinus de Trivultiis
Augustinus de Trivultiis (nobili loco natus Mediolani circa annum 1485 – Romae die 30 Martii 1548) fuit cardinalis  Italicus Romani pontificii legatus et administrator apostolicus.
Tamarindus indica
Tamarindus (a nomine Arabico تمر هندي tamr hindi, 'palma Indica'), binomine Tamarindus indica, est planta florens familiae Fabacearum, sola species generis Tamarindi. Propter fructus colitur.
Todiramphus recurvirostris
Todiramphus recurvirostris, olim Halcyon recurvirostris (Samoane: ti'otala; Anglice: flat-billed kingfisher), est species avium familiae Alcedinidarum, solum in Samoa endemica.
Cyprianus de Rore
Cyprianus de Rore (natus Rotnaci in oppido Belgico circa annum 1515 aut 1516; mortuus Parmae anno 1565) fuit compositor Flandricus. Reliquit quinque missas, circa octoginta motetos, et plus quam centum madrigales, plerosque quattuor aut quinque vocum, e.g. super poemata Francisci Petrarcae. Stilus eius madrigalium componendorum ad Rolandum Lassum, Claudium Montem Viridem, aliosque compositores posteriores multum valebat.
Slumdog Millionaire
Slumdog Millionaire  fuit pelliculae anno 2008 a Danny Boyle anno 2009 creatae, cuius scriptum scaenicum mythistoriam Q and A ab Vikas Swarup scriptam sequitur. Ob excellentia sua, anno 2009 haec pellicula multa praemia meruit, inter quae octo Praemia Academiae numerantur.
Peregrinus Proteus
Peregrinus Proteus (Parii ante annum 100 natus), philosophus Graecus et interpres philosophiae Socratis, clarus est ob saturam, quam Lucianus de morte Peregrini scripsit. Peregrinus commemoratus est ob exilium, cum oratione contra imperatorem habita e Roma expulsus esset, et propter mortem voluntariam anno 165. Theagenes quidem putavit eum virum honestum fuisse, Lucianus autem gloriae cupidum.
Rhipidura nebulosa
Rhipidura nebulosa (Samoane: se'u; Anglice: Samoan fantail) est species avium in familia Rhipiduridarum, in Samoa endemica. Eius habitatio naturalis est humidae in locis planis silvae tropicae subtropicaeve, et humidi montani tropici subtropicive.
Marcus Peducaeus Stloga Priscinus
Marcus Peducaeus Stloga Priscinus (floruit saeculo secundo) fuit senator Romanus. Anno 141, consulatum ordinarium gessit. Quidam Marcus Peducaeus Priscinus pater anno 110 eundem magistratum administraverat.
Marcus Genucius L.f. Augurinus
Marcus Genucius L.f. Augurinus (nescimus, quando natus quandove mortuus sit) senator Romanus saeculi quinti a.C.n. erat.
Familia
Frater eius Titus Genucius L.f. Augurinus anno 451 a.C.n. consulatum duxit.
Cursus honorum
Marcus Genucius anno 445 a.C.n. una cum (Gaio aut Agripp.) Curtio Philone (aut Chilone) consul Romanus creatus est. Eo anno Gaius Canuleius tribunus plebis rogationem promulgavit legis de conubio patrum et plebis. Haec lex a patribus consulibus et praesertim a Genucio repudiata est. Tamen tribunus legem impetravit. Praeterea plebs postulavit, ut alter consul plebeius sit. Quod patres recusaverunt, quod nemo nisi patricii auspicia haberent. Itaque eo anno primo constitutum est, ut in locum consulum Tribunus militum consulari potestate summum magistratum anno proximo haberent.
Laura Bush
Laura Bush (nata Laura Lana Welch Mediae Terrae Texiae die 4 Novembris 1946) est a die 5 Novembris 1977 Georgi Bush, quadragesimi tertii praesidis Civitatum Federatarum Americae, uxor et ergo a die 20 Ianuarii 2001 usque ad diem 20 Ianuarii 2009 fuit prima reipublicae domina.
Laura et Georgius Bush inter se concurrunt anno 1977. Duo sunt filiae eorum, Barbara Bush et Ienna Welch Bush.
Commissio Theologica Internationalis
Commissio Theologica Internationalis est secundum constitutionem apostolicam Pastor Bonus (art. 55) commissio a Papa Paulo VI die 11 Aprilis 1969 condita, quae apud Congregationem de Doctrina Fidei constituta est et huic Congregationi consilia de praecipuis quaestionibus theologicis dat.
Commissioni Theologicae Internationali "præest Cardinalis eiusdem Congregationis Præfectus", id est nunc a die 2 Iulii 2017 Ludovicus Franciscus Ladaria Ferrer.
Praeses
Ab anno 2017 Ludovicus Franciscus Ladaria Ferrer
Incidis in Scyllam cupiens vitare Charybdim
"Incidis in Scyllam cupiens vitare Charybdim" est versus proverbialis primum fortasse Latine a Gualtero de Castellione saeculo 12 scriptum in carmine suo epico cuius titulus est Alexandreis (lib. 5 v. 301). Proverbium e mythologia Graeca trahitur, in qua Scylla et Charybdis eodem tempore in freto marino nautis Odyssei minantur : haec historia primum Graece in Odyssea narratur. Temporibus recentioribus saepius in forma emendata "Incidit in Scyllam qui vult vitare Charybdim" citatur.
Idem proverbium Francogallice a Ioanne de La Fontaine repetitur in fabula "La vieille et les deux servantes", verbis utens: "tomber ... de Charybde en Scylla". Titulum postea dedit libro parvo ab Octavio Feuillet anno fere 1888 editum.
Petrus Otthobonus
Petrus Otthobonus (nobili loco natus die 2 Iulii 1667 Venetiae - mortuus est die 28 Februarii 1740 Romae) fuit cardinalis et scriptor musicae libellarum Italicus. Otthobonus fuit Arcadum Pontificiae Academiae sodalis. Papa Alexander VIII patruus magnus eius erat.
Cursus honorum
S.R.E. Vicecancellarius 1689-1740, episcopus Sabinensis 1725-1730, Tusculanus 1730-1734, Portuensis 1734-1738 et Ostiensis 1738-1740. Sacri Collegii Decanus 1738-1740.